Asid metilmalonik

Articles containing unverified chemical infoboxes
Chemical compound
Articles with short description
Short description matches Wikidata
Asid metilmalonik (MMA) (bes konjugat metilmalonat) ialah asid dikarboksilik yang merupakan bentuk terbitan termetil-C malonat.

Bentuk pautan koenzim A kepada asid metilmalonik iaitu metilmalonil-KoA, ditukarkan kepada suksinil-KoA oleh metilmalonik-KoA mutase, pada tindak balas yang memerlukan vitamin B12 sebagai kofaktor. Dengan cara ini, ia memasuki kitaran Krebs, dan dengan itu merupakan sebahagian daripada salah satu jenis tindak balas anaplerotik.

Patologi 
Peningkatan paras asid metilmalonik mungkin menunjukkan kekurangan vitamin B12. Walaupun ujian asid metilmalonik ini sensitif terhadap diagnosis kekurangan vitamin B12 (mereka yang mengalami kekurangan vitamin B12 hampir selalu menunjukkan kepositifan pada ujian asid malonik) tetapi ujian ini juga tidak spesifik (mereka yang tidak mempunyai kekurangan vitamin B12 mungkin boleh dikesan tahap asid metilmalonik yang tinggi). MMA menunjukkan peningkatan di kalangan 90-98% pesakit yang kekurangan B12. Ia mempunyai kekhususan yang lebih rendah kerana 20–25% pesakit yang berumur lebih daripada 70 tahun mempunyai tahap MMA yang tinggi, tetapi 25–33% di kalangan mereka tidak mengalami kekurangan B12. Atas sebab ini, ujian MMA tidak disyorkan secara rutin pada orang tua. Selain itu, pengumpulan MMA dalam darah merentasi usia telah dikaitkan dengan perkembangan tumor pada tahun 2020.

Pertumbuhan berlebihan bakteria dalam usus kecil juga boleh menyebabkan peningkatan paras asid metilmalonik disebabkan oleh persaingan bakteria dalam proses penyerapan vitamin B12. Hal ini benar tentang vitamin B12 daripada makanan dan suplemen oral, serta boleh dielakkan melalui suntikan vitamin B12. Pelbagai kajian kes pesakit dengan sindrom usus pendek memberi hipotesis bahawa pertumbuhan berlebihan bakteria usus membawa kepada peningkatan pengeluaran propionat, yang merupakan pendahulu kepada asid metilmalonik. Kajian-kajian kese tersebut juga menunjukkan bahawa paras asid metilmalonik kembali ke paras normal dengan pemberian metronidazol.

Keterlampauan asid metilmalonik juga dikaitkan dengan asidemia metilmalonik.

Paras asid metilmalonik yang tinggi disertai dengan paras asid malonik yang tinggi mungkin menunjukkan berlakunya penyakit metabolik gabungan asiduria malonik dan metilmalonik (CMAMMA). Dengan mengira nisbah asid malonik kepada asid metilmalonik dalam plasma, CMAMMA boleh dibezakan daripada asidemia metilmalonik klasik.

Kepekatan MMA dalam darah diukur dengan spektrometri jisim kromatografi gas atau LC-MS dan nilai jangkaan MMA di kalangan individu yang sihat adalah antara 73 dan 271 nmol/L.

Lihat juga 

 Asid malonik

Rujukan

Bacaan lanjut 

 Vitamin B12, kognisi, dan ukuran MRI otak: pemeriksaan keratan rentas.
Asid dikarboksilik